google/wiki40b huggingface dataset:
Michael Trevino

Životopis

Vyrastal v Montebello a neskôr vo Valencii v Kalifornii. Jeho matka pochádza zo Zacatecas v Mexiku, jeho otec sa narodil v meste Fresno v Kalifornii do rodiny mexických imigrantov.

Kariéra

Zahral si rolu Jacksona Meada, dediča Meade Milk, v pôvodnom filme od Disney Channel Aha – Krásky od kráv. Tiež hosťoval v seriáloch Bez stopy, Odložený prípad, Kosti a Prvá prezidentka. Objavil sa v malej úlohe vo filme Bulšit a seriáli Čarodejnice (v epizóde ôsmej série „Malice in Wonderland“ ako Alastair).
Mal vedľajšiu rolu v seriáli The Riches, kde si v prvej sérii zahral študenta Brenta a objavil sa aj v tretej epizóde druhej série. Zahral si postavu Jaimeho Vegy v TV seriáli Cane.
Na štyri epizódy sa objavil aj v seriáli 90210: Nová generácia, kde hral Ozzieho, ikonu Naomininho záujmu na týždeň.
Od septembra 2009 stvárňoval postavu Tylera Lockwooda v seriáli TV stanice The CW, Upírske denníky. V apríli 2015 oznámil, že seriál po šiestej sérii opustí – rovnako, ako jeho herecká kolegyňa Nina Dobrev.
Landricourt (Aisne)

Poloha

Obec má rozlohu 5,83 km². Najvyšší bod je položený 169 m n. m. a najnižší bod 51 m n. m.

Obyvateľstvo

Počet obyvateľov obce je 126 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Camon (Ariège)

Poloha

Obec má rozlohu 10,25 km². Najvyšší bod je položený 582 m n. m. a najnižší bod 326 m n. m.

Obyvateľstvo

Počet obyvateľov obce je 166 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Prepis z japonského písma do latinky

Latinka resp. (akýkoľvek) prepis z (ktoréhokoľvek) japonského písma do latinky sa po japonsky nazýva rómadži (jap. ローマ字). Známe prepisy do latinky sú svojim spôsobom ďalším japonským "písmom", teda ďalší ekvivalent hiragany, katakany alebo kandži. 
Existuje viac spôsobov prepisu japončiny do latinky (pozri nižšie). 
Všetci Japonci, ktorí navštevovali školu po druhej svetovej vojne, sa učili "rómadži" - najprv sa vyučuje systém kunrei, potom Hepburnov systém. 
Konverzia cez rómadži je aj najpopulárnejší spôsob písania japončiny na počítači. Prepis funguje veľmi jednoducho, keď človek klikne na „a“, na obrazovke sa zobrazí あ　alebo ア podľa toho, či je práve zapnutý prepis do hiragany alebo katakany. Pre linux existuje konvertor SKIM, ktorý podporuje viaceré jazyky a vo Windows XP sa dá písať v japončine cez IME, ktorý sa dá aktivovať cez jazykové menu. 
Čítanie rómadži nie je úplne jednoduché kvôli niekoľkým pravidlám. Napríklad v slove učiteľ „せんせい“　„sensei“ a vo veľa iných, kde po „e“ nasleduje „i“, sa táto kombinácia „ei“ číta „é“. Takže slovo sensei sa v skutočnosti vyslovuje „sensé“. Iná výnimka je kombinácia „ou“ napríklad slovo „さとう“ „satou“ znamenajúce cukor sa vyslovuje sató. Takže kombinácia „ou“ sa číta „ó“. Zdvojenie spoluhások: ako napríklad v slove znamenajúcom škola „がっこう“ „gakkou“ sa kombinácia dvoch spoluhlások číta viacmenej ako pauza (malé „tsu“ „っ“ slovensky „cu“ pred spoluhláskou ju zdvojuje), čiže „gakkou“ sa číta približne takto „ga“ pauza „kó“ možno niečo ako slovo mäkký, keď sa pokúsime prečítať obidve k. Aj k týmto pravidlám existujú výnimky. Napríklad slovo ľad sa píše „koori“ „こおり“.

Slovenský systém podľa PSP (používaný aj na slovenskej Wikipédii)

Pozri  Kap. VII 3.2 (v online verzii je tabuľka prepisu umiestnená na konci súboru, v tlačenej verzii je uvedená priamo v kapitole VII 3.2;  "japonský prepis" v tabuľke je systém Nippon a "anglický prepis" je Hepburnov systém).
Daman a Diú

Daman

Okres Daman (resp. predtým po portugalsky Damão) leží na južnom cípe federálneho indického štátu Gudžarát (Gujarat) na pobreží Arabského mora (Indický oceán). Meno Daman zrejme pochádza z mena rieky, ktorá tu preteká Damanganga (tiež Daman Ganga).
Minulosť Damanu je tesne spojená s dejinami okolitých území, najmä s dejinami štátu Gudžarát. Začiatkom 16. storočia prenikajú na západné pobrežie Indie Portugalci a zakladajú kolóniu Portugalská India, ku ktorej Daman patril od roku 1588.
Daman má rozlohu 72 km². V hospodárstve hrá úlohu iba poľnohospodárstvo a rybolov. Väčšinu obyvateľstva tvoria hindovia, žijú tu tiež aj malé menšiny moslimov a kresťanov. Hovorovým jazykom je gudžarátčina.
Saonnet

Poloha

Obec má rozlohu 5,34 km². Najvyšší bod je položený 75 m n. m. a najnižší bod 5 m n. m.

Obyvateľstvo

Počet obyvateľov obce je 217 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Psychoanalýza

Psychoanalýza je smer psychológie 20. storočia založený S. Freudom. Psychoanalýza vychádza z teórie neuróz a metódy ich liečenia: predpokladá nevedomé motívy pri vzniku neuróz a v ľudskom konaní vôbec. Odhaľovanie týchto motívov sa uskutočňuje výkladom voľných asociácií, snov a citového vzťahu pacienta k analytikovi, ktorý uskutočňuje výklad.
Psychoanalýzu označujú ako prvý z viedenských psychoterapeutickych smerov (vedľa logoterapie a individuálna psychológia).
Kostol svätého Mikuláša (Tomášov)

Kalvínska farnosť

Časť obyvateľstva Félu (starý názov Tomášova) prijalo kalvínsku vieru už v 16. storočí, ale tunajšiu kalvínsku farnosť spustošil arcibiskup Lippay a r. 1657 aj arcibiskup Szelepcsényi. Tunajší kalvíni boli z obce vyhnaní a hľadali útočisko v obci Číčov a časť obce v ktorej sa usadili nazvali Fél. 10. februára 1700 bol tunajší kostol pridelený katolíkom, lebo tých bola väčšina a kalvínom bolo určené vhodné miesto na stavbu školy, fary a kostola.

Rímskokatolícka farnosť

Väčšina obyvateľov vyznáva oddávna katolícku vieru. Farnosť sa tu spomína už v 14. storočí. Arcibiskup Szelepcsényi dal tunajší kostol postaviť v roku 1674 v ranobarokovom slohu na mieste staršej stavby. Kostol postavili z kameňa zo záplavami zničeného kostola v Malinove. Kľúčové strieľne na poschodiach veže svedčia aj o obrannom poslaní. Kostol bol zrekonštruovaný v roku 1713 a prestavaný v rokoch 1750 – 1755 a nová fasáda bola upravená v poslednej štvrtine 19. storočia v duchu romanticky chápaného historizmu. Interiér kostola bol obnovený za pôsobenia Jána Thaisza vo farnosti v roku 1834. Z tejto obnovy pochádzajú aj dnešné tri oltáre.

Popis kostola

Kostol je jednoloďový sakrálny priestor s polygonálnym uzáverom svätyne, s prístavbou sakristie na severnej strane, pristavanou vstupnou predsieňou na južnej strane a predstavanou vežou. V nike nad kamenným portálom vchodu do kostola je baroková kamenná socha sv. Mikuláša a nad ňou kamenný erb arcibiskupa Szelepcsényiho. Na južnej stene kostola sú slnečné hodiny z 2. polovice 19. storočia s reliéfom slnka. V lodi je rovný strop, svätyňa je zaklenutá krížovou klenbou, na ktorej je iluzívna maľba z 19. storočia, doplnená okolo r. 1980. Chór v západnej strane lode podopierajú tri arkády. Na hlavnom oltári z 2. polovice 19. storočia je ústredná olejomaľba sv. Mikuláša biskupa rozdávajúceho almužnu, po bokoch sú plastiky anjelov. Po bokoch kostola sú bočné oltáre Ružencovej Panny Márie a Božského Srdca. Na stenách lode a svätyne je 14 olejomalieb zastavení Krížovej cesty z 2. polovice 19. storočia.

Organ, zvony a ohrada

Na chóre je organ so zásuvkovou sústavou a mechanickou traktúrou, ktorý zhotovil Michal Szlezák z Bratislavy r. 1864 ako svoje prvé dielo. Má jeden manuál a osem registrov (dva pre pedále a šesť pre manuál). Organ bol kompletne rozobraný a zrekonštruovaný v rokoch 2011 – 2014. Znovuposvätený bol 6. decembra 2014 pomocným biskupom arcidiecézy Mons. Jozefom Haľkom. Pred postavením súčasného organu, kanonické vizitácie zaznamenali postupne pätregistrový (1756) a šesťregistrový (1781) organ. Vo veži sú dva zvony: malý odlial Joseph Golnes r. 1816, veľký dielňa Richarda Herolda v Komárne r. 1921. Okolo kostola je kovaná ohrada, dielo kováča Alexandra Kohla z Bratislavy z r. 1903.
Cucharmoy

Poloha

Obec má rozlohu 12,83 km². Najvyšší bod je položený 164 m n. m. a najnižší bod 126 m n. m.

Obyvateľstvo

Počet obyvateľov obce je 240 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Žiar nad Hronom (okres)

Mestá

Kremnica · Žiar nad Hronom

Obce

Bartošova Lehôtka · Bzenica · Dolná Trnávka · Dolná Ves · Dolná Ždaňa · Hliník nad Hronom · Horná Ves · Horná Ždaňa · Hronská Dúbrava · Ihráč · Janova Lehota · Jastrabá · Kopernica · Kosorín · Krahule · Kremnické Bane · Kunešov · Ladomerská Vieska · Lehôtka pod Brehmi · Lovča · Lovčica-Trubín · Lúčky · Lutila · Nevoľné · Pitelová · Prestavlky · Prochot · Repište · Sklené Teplice · Slaská · Stará Kremnička · Trnavá Hora · Vyhne
Súkromná základná škola waldorfská

História

Škola bola zriadená 10. júla 2001 a do siete škôl zaradená s účinnosťou od 1. septembra 2001. V septembri 2012 bola otvorená trieda v Košiciach, ako pobočka bratislavskej školy. V školskom roku 2013/2014 v Košiciach funguje len jedna trieda plus školský klub.
Patrik Berglund

Kariéra

Patrik Berglund začal svoju profesionálnu kariéru vo švédskom druholigovom klube VIK Västerås HK sezóne 2005/06. V tomto klube ostal tri sezóny a odišiel do zámoria. V zámorí podpísal nováčikovskú zmluvu s tímom St. Louis Blues do júla 2011. Prvý gól dal 13. októbra proti Torontu. V St. Louis ho tréner Andy Murray na konci sezóny postavil do útoku s T. J. Oshiem a Davidom Pennerom, kým obidvaja sú nováčikova a len David Penner hrá druhým sezónu. Nakoniec St. Louis postúpil do play-off a Berglund bol vyhlásený za najväčšie prekvapenie ligy. V klube bol najlepší v hodnotení plus/mínus a bol kandidátom na Calder Memorial Trophy pre najlepšieho nováčika NHL. V play-off narazil jeho klub na Vancouver Canucks a prehrali 4-0 na zápasy a sám nezaznamenal ani jeden bod. Druhá sezóna sa mu veľmi nepodarila a získal len 26 bodov.

Reprezentácia

Patrik Berglund reprezentoval Švédsko na majstrovstvách sveta juniorov v rokoch 2007 a 2008. V roku 2008 získal na MSJ striebro po porážke s Kanadou vo finále turnaja. Ale na majstrovstvách sveta v roku 2009 získal so Švédskom bronzovú medailu po výhre 4-2 nad USA v boji o tretie miesto.
Saint-Araille

Poloha

Obec má rozlohu 6,54 km². Najvyšší bod je položený 340 m n. m. a najnižší bod 238 m n. m.

Obyvateľstvo

Počet obyvateľov obce je 139 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Ferdinand Čatloš

Životopis

Študoval na Vyššej obchodnej škole v Kežmarku a Dolnom Kubíne, frekventant Vysokej vojenskej školy v Prahe. Počas 1. svetovej vojny bol príslušníkom česko-slovenských légií v Rusku, v hodnosti veliteľa bataliónu.
Po vzniku pronemecky orientovanej Slovenskej republiky, sa stal Ferdinand Čatloš ministrom národnej obrany. Bol tiež vymenovaný za člena Štátnej rady. Ako jeden z najschopnejších veliteľov armády Čatloš roku 1939 organizoval a velil ťaženiu slovenskej armády proti Poľsku. Zaslúžil sa o vznik Oddielu armádnych pretekov (1940), bol tiež gestor 1. majstrovstiev SR v lyžovaní v Banskej Bystrici.
V roku 1941 pripravil armádu na boje proti ZSSR, do ktorých sa armáda zapojila v júni 1941. V roku 1944 vypracoval kontroverzný plán vojenského prevratu na Slovensku a nastolenie vojenskej diktatúry. V pláne sa mimo iného spomína nasledovné: „...(Diktatúra) by zrušila vypovedanie vojny ZSSR a jeho spojencom, so súčasným vypovedaním vojny Maďarom, čo by ju razom urobilo veľmi populárnou.“ Práve vďaka jeho snahe bolo zabezpečené lietadlo, ktoré 4. augusta odletelo spolu s kapitánom Ferjenčíkom a Šmidkem do ZSSR. Plán 23. augusta doručila delegácia SNR do Moskvy. Pritom sa Čatloš usiloval o nadviazanie spojenia so sovietskymi vojenskými i politickými činiteľmi, ako aj slovenským protifašistickým odbojom. Jeho plány však boli Slovenskou národnou radou ako aj sovietskymi predstaviteľmi odmietnuté.
Po vypuknutí SNP mal pod nemeckým nátlakom 29. augusta 1944 prejav zameraný proti SNP. Prejav, ktorý napísal Tido J. Gašpar, žiadal od vojenských posádok, aby nekládli odpor Nemcom obsadzujúcim územie Slovenska. Najmä posádky na západnom a východnom Slovensku, ktoré nepočítali s tak skorým vypuknutím povstania a neboli tak zasvätené do jeho príprav ako tie, ktoré okolo seba sústredil Ján Golian, slová Čatlošovho prejavu uposlúchli a k povstaniu sa nepripojili. Ďalej bol prinútený asistovať nemeckým vojskám pri odzbrojovaní bratislavskej posádky, potom keď začalo byť zrejmé, že sa ho Nemci chystajú zatknúť však 2. septembra 1944 odišiel k povstalcom na stredné Slovensko. Na rozkaz Jána Goliana bol zatknutý, neskôr 13. septembra 1944 odovzdaný partizánom P. A. Velička, ktorí zabezpečili jeho odlet so spoluinternovaným generálom Turancom 13. septembra do partizánskeho štábu v Kyjeve, odkiaľ bol neskôr prevezený do Moskvy. Tam bol internovaný v Butyrskej väznici.
Do rúk československých orgánov bol odovzdaný v roku 1947. Národným súdom v Bratislave bol po vojne odsúdený na 5 rokov väzenia. Neskôr, od roku 1948 až do svojej smrti, pracoval ako úradník v Martine.
Epafos (mytológia)

Epafos (starogr. Ἔπαφος – Epafos, latinsky Epaphus) bol v gréckej mytológii syn najvyššieho boha Dia a jeho milenky Ió. Podľa mýtov to bol prvý egyptský kráľ.
Epafos syn Dia sa narodil v Egypte, kde sa jeho matka Ió ukryla pred prenasledovaním žiarlivej Diovej manželky Héry. Keď Epafos dospel stal sa v Egypte kráľom, oženil sa a mal dcéru Lyssianasu. Dcéra Lyssianasa sa neskôr vydala za Poseidónovho syna Busirida, ktorý bol potom nástupcom trónu. Ako kráľ sa Busiris nevyznamenal, vládol zle a krajinu postihol aj deväťročný hladomor. Jeho kraľovanie nakoniec ukončil Herakles.
Epafos okrem toho, že bol Diovým synom, zapísal sa do mýtov tiež v príbehu Faethóna, syna boha slnka Hélia. Keď totiž Epafos vyslovil pochybnosti, či je Faethón božského pôvodu, mladík aby to dokázal, požiadal svojho otca boha Slnka, aby mu na jeden deň dovolil riadiť jeho slnečný voz po nebeskej klenbe. Márne ho Hélios presviedčal, že to nemôže zvládnuť, že nemá skúsenosti a bude sa vo výškach báť.
Faethón sa nedal odradiť, vyrazil do výšok a neovládateľný záprah vyletel najprv vysoko až ku hviezdam, potom klesol nízko nad zem a svojou žiarou spôsobil nesmierne škody. Najvyšší boh Zeus potom aby zabránil tomu najhoršiemu, zrazil Faethóna bleskom do hlbín.
Bukovinský potok (prítok Chtelničky)

Prameň

Pramení v Malých Karpatoch, v geomorfologickom podcelku Brezovské Karpaty, južne od kóty 411,8 m v nadmorskej výške približne 335 m n. m.
Bonningues-lès-Calais

Poloha

Obec má rozlohu 8,49 km². Najvyšší bod je položený 131 m n. m. a najnižší bod 22 m n. m.

Obyvateľstvo

Počet obyvateľov obce je 637 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Chthonia (dcéra Erechthea)

Chthonia (starogr. Χθονία – Chthonia, lat. Chthonia) je v gréckej mytológii dcéra aténskeho kráľa Erechthea a jeho manželky Praxithey.
Aténsky kráľ Erechtheus a Praxithea boli rodičmi synov Kekropa, Métióna a Pandora a dcér Prokridy, Kreousy, Óreithyie a Chthonie, ktorá sa vydala za Bouta,syna aténskeho kráľa Pandióna I.
Podľa jednej gréckej legendy si Chthonia a jej sestry v detstve navzájom sľúbili, že pokiaľ niektorú z nich zabijú, ostatné si zoberú život. Keď neskôr napadli Atény vojská Eumolpa, syna boha Poseidóna, Aténčania útok nepriateľov odrazili. Keďže ale Aténčania počas bojov Eumolpa zabili, jeho otec Poseidón požadoval smrť jednej z dcér kráľa Erechthea. Pod hrozbou strašnej pomsty, Aténčania nakoniec vybrali Chthoniu a obetovali ju. Jej sestry si následne v súlade s prísahou vzali život.
Hardiknut

Hardiknut (* 1018 – † 8. jún 1042) bol kráľom Dánska od roku 1035 a Anglicka od roku 1040.
Bol synom Knuta Veľkého a Emmy Normandskej.
Na dánsky trón nastúpil po smrti svojho otca v roku 1035 ako Knut III. Konflikt s nórskym kráľom Magnusom I. mu znemožnil cestu do Anglicka na zabezpečenie svojho nároku aj tam, regentskej vlády v Anglicku sa teda ujal Hardiknutov nevlastný brat Harold I.
Harold si však v roku 1037 vzal anglickú korunu pre seba. Hardiknutovi sa podarilo urovnať spory v Škandinávii dohodou s Magnusom, že ak niektorý z nich zomrie bez dediča, druhý kráľ bude jeho nástupcom. Keď si takto uvoľnil ruky, pripravil Hardiknut inváziu do Anglicka, aby získal anglický trón. Harold I. však zomrel skôr (17. marec 1040) než dánske vojsko priplávalo. Hardiknut pristál 17. júna 1040 v Sandwichi s flotilou 62 lodí a dal sa korunovať za anglického kráľa.
Hardiknut bol krutý a nepopulárny vládca. Na pokrytie výdajov spojených s vyslaním flotily niekoľkokrát zvýšil dane. V roku 1041 pozval svojho nevlastného brata Eduarda (neskorší kráľ Eduard Vyznávač) späť z exilu v Normandii do Anglicka a pravdepodobne z neho urobil svojho dediča.
Hardiknut nebol ženatý a nemal deti. Zomrel 8. júna 1042 v Lambeth a bol pochovaný vo Winchestri. Po jeho smrti nastúpil na anglický trón Eduard Vyznávač, ktorý tak vrátil korunu anglosaskej kráľovskej línii.
ISO 3166-2:TG

Kódy ISO 3166-2 pre Togo identifikujú 5 regiónov. Prvá časť (TG) je medzinárodný kód pre Togo, druhá časť pozostáva z jedného veľkého písmena identifikujúceho región.
Lachapelle (Tarn-et-Garonne)

Poloha

Obec má rozlohu 10,87 km². Najvyšší bod je položený 228 m n. m. a najnižší bod 75 m n. m.

Obyvateľstvo

Počet obyvateľov obce je 127 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Their Greatest Hits (1971–1975)

Zoznam skladieb

(pôvodný vinylový album))
Bezovec

Opis

Bezovec je najvyšším vrcholom Nízkeho Inovca a nachádza sa v strednej časti pohoria Považský Inovec v katastrálnom území obce Nová Lehota. Je vzdialený od Piešťan 20 a Nového Mesta nad Váhom asi 30 km. 
Je budovaný jurskými a spodnokriedovými horninami zliechovskej jednotky krížňanského príkrovu, v ktorom prevládajú slieňovce a vápence. Pokrývajú ho prevažne bučiny, vo vrcholovej časti sutinové lesy s javormi. Rastie tu vzácna mednička najvyššia (Melica altissima).

Turistika a šport

Z vrcholu je výhľad na hrebeň Bielych Karpát, Považie, Tribeč a Ponitrie. V stredisku je možnosť ubytovania a občerstvenia.
Lyžiarske podmienky sú vhodné okrem zjazdového aj pre bežecké lyžovanie. Zjazdovky sú vybavené umelým zasnežovaním a nočným osvetlením.
V súčasnej dobe prebieha výstavba nového bike-parku pre letné využitie oblasti na horských bicykloch.
Bezovec je východiskom pre výlety na zrúcaniny hradu Tematín (3,5 km), Topoľčiansky hrad (5,5 km), alebo ku Dastínskej kyselke (3,5 km). Strediskom vedie červená hrebeňovka.
Pomenovaná je po ňom planétka 1963 Bezovec.
Voisines (Yonne)

Poloha

Obec má rozlohu 27,12 km². Najvyšší bod je položený 230 m n. m. a najnižší bod 107 m n. m.

Obyvateľstvo

Počet obyvateľov obce je 441 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Arén

Arén (alebo staršie aromatický uhľovodík) je uhľovodík, ktorého molekulárna štruktúra obsahuje jednu alebo viac planárnych skupín šiestich uhlíkových atómov spojených delokalizovanými elektrónmi.

Vlastnosti

Prídavné meno „aromatický“ im bolo dané pred tým, ako bol odhalený fyzikálny mechanizmus, ktorý ich odlišoval, a je odvodený zo skutočnosti, že väčšina z nich má silnú vôňu a bola prvýkrát extrahovaná zo silne aromatických prírodných zdrojov. Konfigurácia šiestich uhlíkových atómov v aromatických zlúčeninách sa označuje ako benzénové jadro, pomenované podľa najjednoduchšieho arénu, benzénu. Arény môžu byť monocyklické alebo polycyklické.

Typy zlúčenín

Niektoré zlúčeniny nezaložené na benzéne dodržiavace Hückelovo pravidlo, ktoré sa nazývajú heteroarény, sú tiež aromatické zlúčeniny. V týchto zlúčeninách je aspoň jeden uhlíkový atóm nahradený heteroatómami kyslíka, dusíka alebo síry. Príkladmi nebenzénových zlúčenín s aromatickými vlastnosťami sú furány, heterocyklické zlúčeniny s päťčlennými kruhmi obsahujúcimi kyslík, a pyridín, heterocyklická zlúčenina so šesťčlenným kruhom obsahujúcim jeden dusíkový atóm. Benzénové jadro sa podľa nových pravidiel kreslí ako dvojitá väzba na každú druhú stranu šesťuhoľníka.
Romiguières

Poloha

Obec má rozlohu 3,45 km². Najvyšší bod je položený 877 m n. m. a najnižší bod 554 m n. m.

Obyvateľstvo

Počet obyvateľov obce je 23 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Beugnies

Poloha

Obec má rozlohu 8,92 km². Najvyšší bod je položený 219 m n. m. a najnižší bod 179 m n. m.

Obyvateľstvo

Počet obyvateľov obce je 552 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Zdeněk Pohlreich

Životopis

Po tom čo nezložil skúšky na strednú školu, vyučil sa za kuchára proti svojej vôli a varenie ho najskôr vôbec nebavilo.
Po vyučení nastúpil do pražského hotela Stop.
Na prelome 70. a 80. rokov bol členom reprezentačného bejzbaloového tímu. Po zájazde do Holandska začal uvažovať o emigrácii a v roku 1986 sa pre ňu rozhodol. Realizoval ju o tri roky neskôr. Vyše roka strávil v Holandsku a po získaní povolenia odišiel do austrálskej Adelaide, kde mu v začiatkoch pomáhal strýko. Začal ako zástupca šéfkuchára v reštaurácii La Guillotine v ktorej sa neskôr stal šéfkuchárom.
Po návrate z emigrácie postupne pracoval na rovnakej pozícii v Prahe v hoteloch Renaissance, Villa Voyta, Radisson SAS a Marriott. K roku 2010 prevádzkuje kaviareň Café Imperial v štýle prvorepublikových Grand Café  a  taliansku reštauráciu Divinis, a učí na Střední škole gastronomické a hotelové (SŠGH) v Prahe.
15. októbra 2011 sa druhý raz oženil pri Bodamskom jazere s priateľkou Zdeňkou. Má jedného syna Jana.
Bléneau (obec)

Poloha

Obec má rozlohu 39,41 km². Najvyšší bod je položený 209 m n. m. a najnižší bod 145 m n. m.

Obyvateľstvo

Počet obyvateľov obce je 1 446 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Nages

Poloha

Nages má rozlohu 47,11 km². Najvyšší bod je položený 1 181 m n. m. a najnižší bod 700 m n. m.

Obyvateľstvo

Nages má 340 obyvateľov (2009).
Graf vývoja obyvateľstva:
Zdroje: INSEE
Douvrend

Poloha

Obec má rozlohu 17,96 km². Najvyšší bod je položený 186 m n. m. a najnižší bod 37 m n. m.

Obyvateľstvo

Počet obyvateľov obce je 496 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Šatrandž

Dejiny

Predchodcom šatrandžu je staršia indická hra čaturanga. V Perzii boli pravidlá čaturangy modifikované a názov hry bol upravený zo sankrtského slova čaturanga, t. j. "štyri druhy vojska", prispôsobením perzskej výslovnosti na čatrandž. Štyri druhy vojska predstavovali pechotu, jazdectvo, bojové slony a bojové vozy.
Potom čo bola Perzia v polovici siedmeho storočia dobytá moslimami, sa hra dostala do celého moslimského sveta a jej názov bol prispôsobený arabskej výslovnosti na šatrandž. Z arabských krajín sa šatrandž postupne dostal do Európy.
Najstarší európsky text o šatrandži je latinská báseň Versus de scachis z roku 997. V tejto básni je hra už označovaná ako šach, ale pravidlá moderného šachu vznikli v neskoršom období (13. - 15. storočie).
Kestúc

Názov

Maďarský názov obce (Kesztölc) je pôvodne skomolenina slovanského/slovenského slova Kostelci (nominatív plurál) resp. neskoršieho tvaru Kostelec (1075 "in Kestelci", Obr. kronika "Kestelci", 1294 "Keztelech"). Dnešný slovenský názov (Kestúc) je skomolenina maďarského názvu.
Nemecký názov obce doložený od vrcholného stredoveku znel "Kestolholz" .

Dejiny

Stopy človeka sa na území obce našli od praveku. Podľa archeologických výskumov tu v rímskej dobe bola veľká usadlosť, viedla tu cesta Aquincom a Brigeciom. Prvá písomná zmienka o usadlosti pochádza z roku 1075. Obec bola (prinajmenšom) vo včasnom stredoveku a neskôr opäť najmä od 18. storočia (slovenská kolonizácia od roku 1716) slovenskou obcou.
2 km od obce sa nachádza Klastrompuszta, kde dal postaviť v roku 1250 kláštor blahoslavený Euzébius, zakladateľ pavlínskej rehole. Gotická stavba bola zničená v období tureckej okupácie. V tomto čase sa znížil aj počet obyvateľstva. V roku 1716 prišli slovenskí kolonisti na doľudnenie obce. V roku 1800 bola ukončená stavba kostola v neskoro barokovom štýle. Na konci 19. storočia negatívne vplývala na tunajšie dlhoročné pestovanie viniča rozšírená nákaza, tzv. filokséra. Dnešný obraz obce je vysledkom rozvoja v 20. storočí. Časť výrobného družstva, výrobca tapeiet Keszta, urobil obec celoštátne známou v 70. rokoch 20. storočia.

Pozoruhodnosti

Pozoruhodnosť obce okrem rímskokatolíckeho kostola sú: Kamenný kríž z rokov 1800 a socha svätého Urbana. Vecné pamiatky, dejiny, rôzne výstavy obce sú vystavené v Obecnom múzeu, otvorenom v roku 1964. V rade pivníc aj dnes možno ochutnať víno tunajších gazdov. Príjemná prechádza vedie z obce k ruinám kláštora Klastrompuszta, nad ním sa nachádzajúcej jaskyne Legény a Leány a bralám Piliša.